**Datum:** 19/03/2020

**POZIV NA DOSTAVU PONUDA**

**za nabavu**

**„Usluga SEO optimizacije i izrada marketinške strategije - online oglašavanje“**

**Oznaka nabave: 05**

SADRŽAJ

[1. PODACI O NARUČITELJU 4](#_Toc33103004)

[2. KOMUNIKACIJA PONUDITELJA/ZAJEDNICE PONUDITELJA S NARUČITELJEM 4](#_Toc33103005)

[Kontakt podaci 4](#_Toc33103006)

[Način komunikacije 4](#_Toc33103007)

[Načelo transparentnosti i jednakog postupanja 4](#_Toc33103008)

[Usklađenost s Općom direktivom o zaštiti podataka (eng. General Data Protection Regulation (GDPR)) 5](#_Toc33103009)

[Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama 5](#_Toc33103010)

[Objava odgovora na upite Ponuditelja 5](#_Toc33103011)

[Izmjene Poziva na dostavu ponuda i rokova za dostavu ponuda 5](#_Toc33103012)

[3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 5](#_Toc33103013)

[Provedba postupka nabave 5](#_Toc33103014)

[Izjava o sukobu interesa 6](#_Toc33103015)

[Odredbe Zakona o javnoj nabavi (ZJN) vezano za sukob interesa 6](#_Toc33103016)

[Sprječavanje sukoba interesa 6](#_Toc33103017)

[4. POČETAK POSTUPKA NABAVE 7](#_Toc33103018)

[5. PROCIJENJENA VRIJEDNOST NABAVE 7](#_Toc33103019)

[6. PRAVNA OSNOVA 7](#_Toc33103020)

[7. VRSTA POSTUPKA NABAVE 7](#_Toc33103021)

[8. OPIS PREDMETA NABAVE 7](#_Toc33103022)

[9. TEHNIČKE SPECIFIKACIJE 8](#_Toc33103023)

[10. KRITERIJI ODABIRA 9](#_Toc33103024)

[Postupanje u slučaju Ponuda s identičnim brojem bodova 9](#_Toc33103025)

[Kriteriji sposobnosti 10](#_Toc33103026)

[Kriteriji za odabir ekonomski najpovoljnije ponude (ENP) 11](#_Toc33103027)

[Formula za izračun ENP 13](#_Toc33103028)

[11. NAČELO JEDNAKOVRIJEDNOSTI 13](#_Toc33103029)

[12. MJESTO IZVOĐENJA RADOVA 13](#_Toc33103030)

[13. PRIPREMA I DOSTAVA PONUDA 13](#_Toc33103031)

[14. IZMJENA I/ILI DOPUNA PONUDE 14](#_Toc33103032)

[15. ODUSTAJANJE OD PONUDE 14](#_Toc33103033)

[16. PRAVILA DOSTAVE DOKUMENATA 14](#_Toc33103034)

[17. ROK VALJANOSTI PONUDE 14](#_Toc33103035)

[18. ROK ZA DOSTAVU PONUDA 14](#_Toc33103036)

[19. ROK ZA DONOŠENJE ODLUKE 15](#_Toc33103037)

[20. ROK ZA ŽALBU NA ODLUKU 15](#_Toc33103038)

[21. ROK ZA POTPISIVANJE UGOVORA 15](#_Toc33103039)

[22. ROK ZA IZVRŠENJE UGOVORA 15](#_Toc33103040)

[23. ROK, NAČIN I UVJETI PLAĆANJA 15](#_Toc33103041)

[**Prilog I.: Ponudbeni list** 16](#_Toc33103042)

# PODACI O NARUČITELJU

**Naziv naručitelja:** HUBBIG društvo s ograničenom odgovornošću za usluge

**Adresa:** Avenija Dubrovnik 15, 10000 Zagreb

**OIB:** 01968403237

**Telefon:** +385 98615022

# KOMUNIKACIJA PONUDITELJA/ZAJEDNICE PONUDITELJA S NARUČITELJEM

## Kontakt podaci

**Kontakt osobe: Dragana Lipovac,**

**Hrvoje Renka (+385 95 9168 711, +385 91 7212 147)**

**E-mail:** **dragana@hubbig.com****,** **Hrvoje.Renka@ecorys.com**

Način komunikacije

**Komunikacija i bilo koja druga razmjena informacija** između Naručitelja i Ponuditelja obavljat **će se putem e-maila s navedenim kontakt osobama.**

**Zbog lakše komunikacije te za potrebe revizijskog traga, poruke moraju biti naslovljene naslovom:**

**„Usluga SEO optimizacije i izrada marketinške strategije - online oglašavanje“ – upit za pojašnjenjem Poziva na dostavu ponuda“**.

## Načelo transparentnosti i jednakog postupanja

**Zbog načela transparentnosti, jednakog postupanja prema svim zainteresiranim stranama te za potrebe revizijskog traga, Naručitelj će odgovoriti** na zahtjev za dodatne informacije i pojašnjenja **ako je zahtjev poslan putem e-maila na gore navedene adrese** (molimo da se obje adrese dodaju u primatelje poruke).

**NAPOMENA:**

Budući da Točka 2.1 Priloga 3 „Postupci nabave za osobe koje nisu obveznici zakona o javnoj nabavi“, koja definira obvezne elemente Poziva na dostavu ponuda, propisuje obvezno dodavanje telefonskog kontakta, navedeno je dodano u Poziv na dostavu ponuda, no **napominjemo kako je navedeni način komunikacije potpuno netransparentan i ne ostavlja revizijski trag. Sa svrhom jednakog postupanja prema svim Ponuditeljima, u slučaju telefonskog poziva, Ponuditelji će biti zamoljeni da isti upit bude upućen i putem elektroničke pošte** kako bi se osigurao revizijski trag te odgovorilo na upit svim potencijalnim Ponuditeljima putem internetske stranice [www.strukturnifondovi.hr](http://www.strukturnifondovi.hr).

U svrhu jednakog postupanja prema svim Ponuditeljima, **svi odgovori na upite zaprimljene na gore definiran način bit će objavljeni na internetskoj stranici** [www.strukturnifondovi.hr](http://www.strukturnifondovi.hr).

## Usklađenost s Općom direktivom o zaštiti podataka (eng. General Data Protection Regulation (GDPR))

S ciljem zaštite podataka, upiti će biti anonimizirani, odnosno, u objavljenim odgovorima na upite neće biti navedeno koji je potencijalni Ponuditelj poslao upit.

## Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama

Napominjemo kako će svi navedeni upiti, uključujući i identitet pošiljatelja upita, u skladu s ugovornim obvezama Naručitelja, biti proslijeđeni HAMAG BICRO-u za potrebe izvještavanja o provedbi projekta te sa svrhom revizijskog traga, a HAMAG BICRO, u ulozi PT2 ima ovlasti proslijediti navedene podatke ostalim tijelima u SUK-u te Europske komisije.

Objava odgovora na upite Ponuditelja

Pod uvjetom da je zahtjev pravovremen[[1]](#footnote-1), posljednje dodatne informacije i objašnjenja vezana uz Poziv na dostavu ponuda Naručitelj će na internetsku stranicu [www.strukturnifondovi.hr](http://www.strukturnifondovi.hr) staviti na raspolaganje najkasnije dva (2) dana prije isteka roka za dostavu ponuda.

Izmjene Poziva na dostavu ponuda i rokova za dostavu ponuda

Ukoliko Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen Poziv i pojašnjenja dokumentacije. **Naručitelj nema obvezu svakoga Ponuditelja ponaosob obavijestiti o navedenim izmjenama.**

Ukoliko procijeni potrebnim, Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije u skladu s procjenom Naručitelja.

**Ukoliko nema potrebe za značajnim izmjenama Poziva ili bilo kojeg dokumenta koji predstavlja sastavni dio Poziva, Naručitelj nema pravo produžiti originalno objavljeni rok za dostavu ponuda** budući da navedeno krši načela transparentnosti, otvara sumnju na pogodovanje određenom Ponuditelju te Naručitelja dovodi u opasnost od financijskih korekcija.

# POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

## Provedba postupka nabave

**Postupak nabave za potrebe HUBBIG d.o.o. za računalne djelatnosti i proizvodnju provodi Ecorys Hrvatska d.o.o.**

## Izjava o sukobu interesa

**Ne postoje gospodarski subjekti s kojima je Naručitelj u potencijalnom sukobu interesa.**

## Odredbe Zakona o javnoj nabavi (ZJN) vezano za sukob interesa

Pravna osnova ovoga poglavlja nije definirana Dodatkom 2. „Postupci nabave za osobe koje nisu obveznici Zakona o javnoj nabavi“, nego ZJN koji sukob interesa definiraju na sljedeći način:

***Članak 76.***

(1) Sukob interesa između naručitelja i gospodarskog subjekta obuhvaća situacije kada predstavnici naručitelja ili pružatelja usluga službe nabave koji djeluje u ime naručitelja, koji su uključeni u provedbu postupka javne nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, a osobito:

1. ako predstavnik naručitelja istodobno obavlja upravljačke poslove u gospodarskom subjektu, ili

2. ako je predstavnik naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga gospodarskog subjekta s više od 0,5 %.

(2) Predstavnikom naručitelja u smislu ovoga članka smatra se:

1. čelnik te član upravnog, upravljačkog i nadzornog tijela naručitelja

2. član stručnog povjerenstva za javnu nabavu

3. druga osoba koja je uključena u provedbu ili koja može utjecati na odlučivanje naručitelja u postupku javne nabave, i

4. osobe iz točaka 1., 2. i 3. ovoga stavka kod pružatelja usluga nabave koji djeluju u ime naručitelja.

(3) Gospodarskim subjektom iz stavka 1. ovoga članka smatra se ponuditelj, član zajednice i podugovaratelj.

## Sprječavanje sukoba interesa

Naručitelj će u postupku nabave poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

**Svi članovi Odbora za odabir također će, prije pristupanja vrednovanju pristiglih Ponuda, potpisati odgovarajuću Izjavu o nepostojanju sukoba interesa. U skladu s odredbama ZJN identičnu Izjavu potpisat će i predstavnici Ecorys Hrvatska d.o.o. uključeni u provedbu nabave.**

Sukladno odredbama Priloga 3 „Postupci nabave za osobe koje nisu obveznici Zakona o javnoj nabavi“, Osoba ovlaštena za zastupanje NOJN-a ili osoba imenovana za provođenje postupka nabave NOJN-a izuzima se iz postupka nabave u slučaju postojanja sukoba interesa.

# POČETAK POSTUPKA NABAVE

Početkom postupka nadmetanja s objavom Obavijesti o nabavi (u daljnjem tekstu: OoN) smatra se prvi sljedeći dan nakon objave OoN i Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr). **Sva natječajna dokumentacija objavljena je dana 19/03/2020.**

# PROCIJENJENA VRIJEDNOST NABAVE

**Procijenjena vrijednost nabave iznosi HRK 495.000,00** bez PDV-a.

# PRAVNA OSNOVA

Poziv na dostavu ponuda je u potpunosti usklađena s odredbama Priloga 3. „Postupci nabave za osobe koje nisu obveznici Zakona o javnoj nabavi“ te odredbama EU direktiva 2014/24/EU[[2]](#footnote-2) i 2014/25/EU[[3]](#footnote-3).

# VRSTA POSTUPKA NABAVE

**Postupak nadmetanja provodi se na osnovi dokumenta „Postupci nabave za osobe koje nisu obveznici zakona o javnoj nabavi“**, a koji je sastavni dio dokumentacije Poziva KK.03.2.2.04 – **postupak nabave s obaveznom objavom**. Navedeni Poziv i „Postupci nabave za osobe koje nisu obveznici zakona o javnoj nabavi“ dostupni su na internetskoj stranici [https://strukturnifondovi.hr/](https://strukturnifondovi.hr/natjecaji/povecanje-energetske-ucinkovitosti-koristenja-obnovljivih-izvora-energije-proizvodnim-industrijama/) .

**Kriterij odabira je ekonomski najpovoljnija ponuda.** Sve ponude koje prelaze procijenjenu vrijednost Nabave definiranu u Poglavlju 5. neće biti razmatrane.

# OPIS PREDMETA NABAVE

Naručitelj nabavlja **uslugu SEO optimizacije i izradu marketinške strategije - online oglašavanje**.

**Detaljni podaci o vrsti, opsegu i općoj prirodi usluge detaljno su opisani u sljedećem poglavlju (Tehničke specifikacije).**

Svi zainteresirani Ponuditelji prilikom sastavljanja ponude dužni su uzeti u obzir javno objavljeni Poziv na dostavu ponuda s pripadajućim Prilozima[[4]](#footnote-4).

# TEHNIČKE SPECIFIKACIJE

U skladu s „Postupcima nabave za osobe koje nisu obveznici zakona o javnoj nabavi“ te Priloga 12 EU Direktive2014/24/EU, na sve norme definirane u Tehničkim specifikacijama primjenjive su odredbe Poglavlja 11. Poziva: Načelo jednakovrijednosti.

Prilikom vrednovanja Ponuda, odnosno cijene navedene u Ponudbenom listu, Naručitelj podrazumijeva da Ponuda u potpunosti zadovoljava uvjete tehničkih specifikacija. Ponuditelj u izračunu Ponude uzima u obzir sljedeće navedene karakteristike, projektne zadatke te isporučevine:

Istraživanje baze ključnih riječi za Hubbig platformu (npr. transport, uvoz, izvoz, prijevoz robe i pomorski prijevoz, zračni prijevoz), izrada kampanja te SEO optimizacija od potpisa Ugovora do završetka projekta.

Istraživanje tržišta, detaljna segmentacija kupaca po tržištima, izrada marketinške i PR kampanje te njihovo mjesečno ažuriranje.

Provedba A/B testing kampanje i dnevna optimizacija kampanji.

Izrada oglasnih materijala te zakup oglasnog prostora na sljedećim društvenim mrežama/search engineima:

Društvena mreža sa integriranom platformom za oglašavanje koja zadovoljava kriterije natječaja (opis ispod) te nudi mogućnost oglašavanja minimalno na tržištu EU. U sklopu nabave Ponuditelj mora moći isporučiti objavu marketinških materijala i mogućnost posjeta na poveznicu prema izboru naručitelja tijekom trajanja perioda provedbe projekta.

 **Kriteriji:**

* minimalno 500.000.000 mjesečno aktivnih korisnika prema izvoru poput *Statista* (<https://www.statista.com/statistics/272014/global-social-networks-ranked-by-number-of-users/>) ili jednakovrijedno.
* ciljanje potrošača po određenim navikama i demografiji (npr. korisnici od 20 do 40 godina starosti).
* praćenje metrika kampanje u obliku praćenja interakcija sa oglasnim prostorom.
* objava oglasa u određeno vrijeme.
* ciljanje potrošača isključivo dok platformu koristi na osobnom računalu.

**Ciljane ključne riječi pretrage:**

Import, export, dropshipping, freight forwarding, transporting goods

Platforma za oglašavanje (search engine)/Internet pretraživač na mobilnim uređajima koja zadovoljava kriterije natječaja (opis ispod) te nudi mogućnost oglašavanja minimalno na tržištu EU. U sklopu nabave ponuditelj mora moći isporučiti objavu marketinških materijala prema izboru naručitelja tijekom trajanja perioda provedbe projekta.

 **Kriteriji:**

* minimalno 300.000.000 jedinstvenih mjesečno aktivnih korisnika prema izvoru poput *Statista* (<https://www.statista.com/statistics/272014/global-social-networks-ranked-by-number-of-users/>) ili jednakovrijedno.
* ciljanje potrošača po određenim interesima (npr. Import, export, dropshipping, freight forwarding, transporting goods).
* praćenje metrika kampanje u obliku praćenja interakcija sa oglasnim prostorom.
* isključivanje iz ciljane publike onih korisnika koji su već kupili proizvod ili uslugu naručitelja.

**Ciljane ključne riječi pretrage:**

Import, export, dropshipping, freight forwarding, transporting goods

Društvena mreža sa integriranom platformom za oglašavanje koja zadovoljava kriterije natječaja (opis ispod) te nudi mogućnost oglašavanja minimalno na tržištu EU i Kine. U sklopu nabave ponuditelj mora moći isporučiti objavu marketinških materijala i mogućnost posjeta na poveznicu prema izboru naručitelja tijekom trajanja perioda provedbe projekta.

 **Kriteriji:**

* minimalno 1% tržišnog udjela u svijetu tijekom 2019. godine prema izvoru poput Statista (<https://www.statista.com/statistics/216573/worldwide-market-share-of-search-engines/>) ili jednakovrijedno.
* ciljanje potrošača po određenim ključnim riječima.
* praćenje metrika kampanje u obliku praćenja interakcija sa oglasnim prostorom.
* ciljanje korisnika nakon što su posjetili web stranicu Naručitelja.

**Ciljane ključne riječi pretrage:**

Import, export, dropshipping, freight forwarding, transporting goods.

#  KRITERIJI ODABIRA

**Kriterij za odabir najboljeg Ponuditelja je ekonomski najpovoljnija ponuda**.

Najboljom Ponudom smatra se Ponuda koja u potpunosti zadovoljava sve uvjete natječajne dokumentacije i ostvarila je najveći broj bodova. Odluka se donosi za svaku grupu zasebno.

## Postupanje u slučaju Ponuda s identičnim brojem bodova

Ako dvije ili više valjanih Ponuda budu jednako rangirane prema kriterijima za odabir Ponude, **Naručitelj će odabrati Ponudu koja je zaprimljena ranije.**

**Ako Ponuditelj nakon dostave ponude dostavi izmjenu i/ili dopunu ponude, kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.**

## Kriteriji sposobnosti

Kriteriji sposobnosti predstavljaju osnovu za vrednovanje minimalnih uvjeta za izvedbu predmeta nabave od strane Ponuditelja[[5]](#footnote-5).

Definirani kriteriji i način dokazivanja uz sva dodatna pojašnjenja navedeni su u tekstu ispod:

1. **Dokaz da Ponuditelj nije bio u blokadi 6 mjeseci prije isteka roka za dostavu Ponuda**

**REFERENCA ZA PROVJERU:**

Dokazuje se relevantnim dokumentom poput:

1. u slučaju RH: SOL2/BON2 ili drugim jednakovrijednim dokumentom ne starijim od 30 dana;
2. u slučaju ostalih zemalja: u skladu s regulativom zemlje u kojoj je pravni nastan Ponuditelja ne starijim od 30 dana;
3. u slučaju nepostojanja mogućnosti za ishođenjem dokumenata navedenih pod Točkama 1. i/ili 2. , potvrdom banke Ponuditelja ne starijom od trideset dana).
4. **Dokaz o provedbi 1 projekta SEO optimizacije s minimalno 8 milijuna prikazivanja u Google tražilici ili jednakovrijednom search engineu**

**REFERENCA ZA PROVJERU:**

Dokazuje se izjavom Ponuditelja o provedenom projektu SEO optimizacije s kratkim opisom projekta te poveznicom na internetsku stranicu na kojoj je moguće provjeriti broj prikazivanja. Broj prikazivanja smatra se relevantnim jer ukazuje na kvalitetu provedene SEO optimizacije.

Ponuditelj podatke dostavlja s pečatom te potpisom odgovorne osobe, a Ponuditelj za njihovu istinitost jamči pod materijalnom i krivičnom odgovornošću.

Naručitelj ima mogućnost dodatno zatražiti referencu, odnosno kontakt podatke klijenta, u slučaju sumnje u istinitost dostavljenih podataka.

1. **Minimalno 5 stručnjaka koji će biti na raspolaganju za rad na projektnoj aktivnosti koja je predmetom nabave:**

**Stručnjak broj 1 - Content Writer**

**Stručnjak broj 2 - Content Writer**

**Stručnjak broj 3 - Digital designer**

**Stručnjak broj 4 - SEO & Analytics optimizacija**

**Stručnjak broj 5 - Digital advertising & Social Media Marketing**

**POJAŠNJENJE KRITERIJA:**

Zbog opsega nabave i projektnih aktivnosti koje se provode te njihove specifičnosti, od ključne je važnosti osigurati minimalno stručnjake s gore definiranim znanjima/iskustvom budući da su sve navedene aktivnosti predmetom nabave.

**REFERENCA ZA PROVJERU:**

Dokazuje se životopisima stručnjaka uz jasne reference na iskustvo u predmetnim područjima.

Ponuditelj i stručnjaci čiji su životopisi dostavljeni za njihovu istinitost jamče pod materijalnom i krivičnom odgovornošću.

Uz životopise stručnjaka Ponuditelj dostavlja i relevantnu dokumentaciju o poslovnoj suradnji (za svakoga stručnjaka dostavlja se ugovor o radu, ugovor o djelu, izjava stručnjaka koji nije zaposlen kod Ponuditelja o raspoloživosti za rad na projektu ili jednakovrijedan dokument kojim se potvrđuje raspoloživost stručnjaka za rad na projektu).

## Kriteriji za odabir ekonomski najpovoljnije ponude (ENP)

Kriteriji za ENP rangiraju sve ponude Ponuditelja koji zadovoljavaju gore navedene minimalne kriterije sposobnosti i osnova su za odabir ekonomski najbolje ponude. Svaki od kriterija se boduje, a konačna odluka o najboljoj ponudi donosi se zbrajanjem vrijednosti svih bodovanih kategorija.

U Tablici koja slijedi za svaki od kriterija naveden je način bodovanja, apsolutni i relativni udio kriterija u ukupnoj ocjeni te načini dokazivanja svakog od kriterija.

|  |  |  |  |
| --- | --- | --- | --- |
| **KRITERIJ ODABIRA** | **BODOVANJE** | **MAKSIMALNI BROJ BODOVA/UDIO U UKUPNIM BODOVIMA** | **REFERENCA ZA PROVJERU** |
| **VRIJEDNOST PONUDE** |
| **Cijena** | XC = CMIN / CX x 25XC – broj bodova ocjenjivane ponudeCMIN – najniža ponuđena cijenaCX – cijena ocjenjivane ponude | 25/25% | Prilog I: Ponudbeni list |
| Krajnji trošak za Naručitelja navodi se u Prilogu I: Ponudbeni list i predmet je vrednovanja tijekom odabira najbolje ponude.Budući da je navedeno kriterij ENP, cijena navedena u Ponudbenom listu predstavlja krajnji trošak za Naručitelja, nije podložna dodatnim izmjenama/pregovorima te će kao takva biti navedena u Ugovoru s odabranim Ponuditeljem. |
| **RELEVANTNO ISKUSTVO PONUDITELJA I PROJEKTNOG TIMA** |
| **Stručnjak s iskustvom u provedbi projekata digitalnog oglašavanja na području blockchain industrije** | 3 i više projekata - 25 bodova2 projekta – 10 bodova1 projekt – 5 bodova | 25/25% | Životopis stručnjaka s jasnim referencama na navedeni kriterij |
| Ponuditelj uz ponudu dostavlja životopis stručnjaka s jasnim referencama navedeni kriterij. Ponuditelj dostavlja dokaz da zapošljava/ima ugovor o poslovnoj suradnji s navedenim stručnjakom/izjavu o raspoloživosti za rad na projektnim aktivnostima koje su predmetom nabave.Budući da su navedeni kriteriji ENP kriteriji, stručnjak koji bude predmetom vrednovanja mora i izvršavati predmet nabave i kao takav biti naveden u Ugovoru s odabranim Ponuditeljem. Budući da su navedeni kriterij ENP kriteriji, samo u iznimnim okolnostima na koje Ponuditelj nema utjecaj postoji mogućnost zamjene, ali u tom slučaju Ponuditelj mora osigurati stručnjaka čija zamjena ne bi utjecala na vrednovanje pristiglih ponuda. Dodatno pojašnjenje: u slučaju stručnjaka koji je na vrednovanju dobio 25 bodova, a tijekom provedbe dođe do iznimnih okolnosti na koje Ponuditelj nema utjecaja, Ponuditelj tijekom provedbe projekta mora osigurati zamjenu koja bi na vrednovanju također dobila 25 bodova, odnosno, identične razine stručnosti. Zamjena stručnjaka ne smije imati učinak na rok za izvršenje Ugovora i predstavlja odgovornost Ponuditelja.Pod okolnostima na koje Ponuditelj nema utjecaja mogu se smatrati okolnosti poput bolesti, ozljede, trudnoće i sl. Okolnosti poput premještanja zaposlenika/ugovorenog stručnjaka na drugu poslovnu aktivnost od strane Ponuditelja i sl. ne može se smatrati okolnostima na koje Ponuditelj nije mogao imati utjecaja. Ukoliko Ponuditelj ne pronađe adekvatnu zamjenu ili bi predložena zamjena utjecala na rezultate vrednovanja originalno zaprimljenih Ponuda (stručnjak čiji bi životopis ostvario manji broj bodova u odnosu na originalno predloženog stručnjaka), Naručitelj ima pravo raskinuti Ugovor.Zamjena mora biti pismeno odobrena od strane Naručitelja, a Naručitelj o izmjeni bez odgode obavještava PT1 i PT2 u vidu Obavijesti o izmjenama većega značaja u skladu s odredbama Dodatka 1.2: Opći uvjeti Ugovora. Ponuditelj i stručnjaci za istinitost podataka jamče pod materijalnom i krivičnom odgovornošću.Naručitelj ima mogućnost dodatno zatražiti reference, odnosno kontakt podatke navedenih klijenata, u slučaju sumnje u istinitost dostavljenih podataka. |
| **Iskustvo Ponuditelja u provedbi projekata vođenja društvenih mreža za potrebe digitalnog oglašavanja** | 5 i više projekata 25 bodova2-4 projekata – 10 bodova1 projekt – 5 bodova | 25/25% | Izjava Ponuditelja o provedbi projekata vođenja društvenih mreža za potrebe digitalnog oglašavanja s kratkim opisom projekata |
| Ponuditelj popis projekata dostavlja s pečatom te potpisom odgovorne osobe, a Ponuditelj za njihovu istinitost jamči pod materijalnom i krivičnom odgovornošću. Naručitelj ima mogućnost dodatno zatražiti reference, odnosno kontakt podatke klijenata, u slučaju sumnje u istinitost dostavljenih podataka. |
| **Iskustvo Ponuditelja u provedbi projekata SEO optimizacije** | 4 i više projekata 25 bodova2-3 projekta – 10 bodova1 projekt – 5 bodova | 25/25% | Izjava Ponuditelja o provedbi projekata u provedbi projekata SEO optimizacije s kratkim opisom projekata |
| Ponuditelj popis projekata dostavlja s pečatom te potpisom odgovorne osobe, a Ponuditelj za njihovu istinitost jamči pod materijalnom i krivičnom odgovornošću. Naručitelj ima mogućnost dodatno zatražiti reference, odnosno kontakt podatke klijenata, u slučaju sumnje u istinitost dostavljenih podataka.  |

## Formula za izračun ENP

Cijena (**maks. 25 bodova**) + Stručnjak s iskustvom u provedbi projekata digitalnog oglašavanja na području blockchain industrije (**maks. 25 bodova**) + Iskustvo Ponuditelja u provedbi projekata vođenja društvenih mreža za potrebe digitalnog oglašavanja (**maks. 25 bodova**) + Iskustvo Ponuditelja u provedbi projekata SEO optimizacije (**maks. 25 bodova**) =

**UKUPNO (maks. 100 bodova)**

# NAČELO JEDNAKOVRIJEDNOSTI

Točka 2.3 Priloga 3. „Postupci nabave za osobe koje nisu obveznici zakona o javnoj nabavi“ definira sljedeće:

**„Ako se iznimno navode robne marke, tada svako upućivanje na robnu marku mora biti popraćeno izrazom »ili jednakovrijedno«, a primjenu iznimke obrazlaže NOJN“.**

U skladu s navedenim, na sve slučajeve u kojima je korišten pojam jednakovrijednosti, a prilikom definiranja kriterija jednakovrijednosti, primjenjuju se odredbe Priloga 12 EU Direktive 2014/24/EU koji pojam „jednakovrijednoga“ definira kao:

**„Potvrde koje izdaju službeni instituti za kontrolu kvalitete ili agencije priznate stručnosti kojima se potvrđuje sukladnost proizvoda s točno određenim tehničkim specifikacijama ili normama na koje se upućuje.“**

# MJESTO IZVOĐENJA RADOVA

Predmet nabave bit će dostavljen na lokaciju **Avenija Dubrovnik 15, 10000 Zagreb, Republika Hrvatska.** Odnosno, budući da je riječ o nabavi SEO optimizacije i izrade marketinške strategije - online oglašavanje, **na navedenoj lokaciji bit će sastavljen Zapisnik o primopredaji/urednom izvršenju ugovornih obveza.**

# PRIPREMA I DOSTAVA PONUDA

Ponuda se dostavlja na hrvatskom ili engleskom jeziku i latiničnom pismu. Pri izradi ponude, Ponuditelj se mora pridržavati zahtjeva i uvjeta iz Poziva na dostavu ponuda te pripadajućih Priloga koji su sastavni dio Poziva na dostavu ponuda.

**Ponude se dostavljaju** **isključivo** u obliku definiranom od strane Naručitelja (pripadajući Prilozi) sa svom popratnom dokumentacijom:

**Putem elektroničke pošte na (obje) e-mail adrese** navedene u Poglavlju 2 ovoga Poziva: Podaci o kontakt osobama za komunikaciju s ponuditeljima s naslovom poruke:

**Ponuda za nabavu „Usluga SEO optimizacije i izrada marketinške strategije - online oglašavanje“**

**Ponuditelj sam snosi troškove izrade i slanja Ponude te rizik eventualnog gubitka, odnosno nepravovremene dostave ponude.**

#  IZMJENA I/ILI DOPUNA PONUDE

**Ponuditelj može do isteka roka za dostavu ponuda dostaviti izmjenu i/ili dopunu Ponude.** Izmjena i/ili dopuna Ponude dostavlja se na isti način kao i osnovna Ponuda s obveznom naznakom da se radi o izmjeni i/ili dopuni Ponude. U tom se slučaju vremenom zaprimanja smatra dostava posljednje verzije Ponude.

#  ODUSTAJANJE OD PONUDE

Ponuditelj može do isteka roka za dostavu ponude pisanom izjavom odustati od svoje dostavljene Ponude. Pisana izjava se dostavlja na isti način kao i Ponuda s obveznom naznakom da se radi o odustajanju od Ponude. U slučaju odustajanja, Ponuda se ne vraća Ponuditelju.

# PRAVILA DOSTAVE DOKUMENATA

Sve tražene dokumente i dokaze koji se dostavljaju Ponuditelji/zajednice ponuditelja mogu dostaviti u izvorniku, ovjerenim ili neovjerenim preslikama. Navedeno se ne odnosi na Izjave koje moraju biti u izvorniku. U slučaju postojanja sumnje u istinitost podataka u priloženim dokumentima ili Izjavama ponuditelja, Naručitelj se može obratiti nadležnim tijelima radi dobivanja informacija o situaciji tih Ponuditelja, a u slučaju da se radi o Ponuditelju sa sjedištem u drugoj državi, Naručitelj može zatražiti suradnju nadležnih institucija.

Ponuda mora sadržavati najmanje

1. **Popunjen, potpisan i pečatom ovjeren Ponudbeni list (Prilog I)**
2. **Dokumentaciju navedenu u Poglavlju 10 ovoga Poziva**

#  ROK VALJANOSTI PONUDE

**Rok valjanosti ponude je minimalno 60 dana od isteka roka za dostavu ponuda.** Naručitelj će odbiti ponudu čija je valjanost kraća od zahtijevane.

#  ROK ZA DOSTAVU PONUDA

**Rok za dostavu ponude je 27/03/2020.**

Razmatrat će se sve ponude koje budu zaprimljene do ponoći navedenog datuma (po srednjeeuropskom vremenu, Zagreb (GMT+2)).

# ROK ZA DONOŠENJE ODLUKE

**Naručitelj će Odluku o odabiru donijeti u roku ne dužem od 30 dana** od završetka roka za dostavu ponuda koji je definiran u Poglavlju 19.: Rok za dostavu ponuda.

Svim neuspješnim Ponuditeljima bit će poslana Odluka o odbijanju ponude te Odluka o odabiru[[6]](#footnote-6), a s odabranim Ponuditeljem Naručitelj pristupa potpisivanju Ugovora.

# ROK ZA ŽALBU NA ODLUKU

**Odredbama Priloga 3. „Postupci nabave za osobe koje nisu obveznici zakona o javnoj nabavi“ u skladu s čijim odredbama se provodi predmetna nabava, nije propisana mogućnost žalbe na odluku Naručitelja.**

Odluka o odabiru postaje izvršna dostavom odabranom Ponuditelju. Odluka o odabiru dostavlja se Ponuditelju bez odgode u elektroničkom i pisanom obliku.

**Rok mirovanja se ne primjenjuje.**

# ROK ZA POTPISIVANJE UGOVORA

Naručitelj će s odabranim Ponuditeljem potpisati Ugovor **u roku ne dužem od 30 (trideset) dana od donošenja Odluke o odabiru.**

# ROK ZA IZVRŠENJE UGOVORA

Rok za izvršenje Ugovora počinje trenutkom potpisivanja Ugovora, a završava istekom trajanja projekta 31.12.2020.

# ROK, NAČIN I UVJETI PLAĆANJA

Naručitelj će odabranom Ponuditelju platiti ugovoreni iznos **u jednakim mjesečnim iznosima tijekom trajanja projekta.**

**Prilog I.: Ponudbeni list**

|  |
| --- |
| **PODACI O PONUDITELJU** |
| **Naziv i sjedište Ponuditelja** |  |
| **OIB[[7]](#footnote-7)** |  |
| **IBAN** |  |
| **Adresa za dostavu pošte** |  |
| **Kontakt osoba (telefon, e-mail)** |  |
| **Ponuditelj je u sustavu PDV-a** |[ ]  **DA** |[ ]  **NE** |

|  |
| --- |
| **PODACI O PONUDI** |
| **Cijena ukupne ponude u HRK bez PDV-a** |  |
| **Iznos PDV-a** |  |
| **Cijena ukupne ponude u HRK s PDV-om** |  |
| **Rok valjanosti ponude[[8]](#footnote-8) (u danima)** |  |

Svojim potpisom potvrđujemo da smo proučili i razumjeli Poziv i sve uvjete nadmetanja te da dajemo ponudu u skladu s njegovim odredbama.

|  |  |  |
| --- | --- | --- |
| **Mjesto i datum** | **M.P.** | **Za Ponuditelja** |
|  |  |  |
|  |  | *(Potpis odgovorne osobe)* |

1. Zahtjev je pravovremen ako je dostavljen Naručitelju najkasnije tijekom petog (5) dana prije dana u kojem ističe rok za dostavu Ponuda. [↑](#footnote-ref-1)
2. Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ [↑](#footnote-ref-2)
3. Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ [↑](#footnote-ref-3)
4. **Prilozi** predstavljaju obrasce sastavljene od strane Naručitelja koje **ispunjava Ponuditelj kako bi sastavio svoju ponudu**. Ponude koje nisu predane u obliku/obrascima koji su definirani u Prilozima neće biti razmatrane. [↑](#footnote-ref-4)
5. Uvjeti sposobnosti se mogu odnositi na sposobnost za obavljanje profesionalne djelatnosti, ekonomsku i financijsku sposobnost, tehničku i stručnu sposobnost. [↑](#footnote-ref-5)
6. Točka 17. Dodatka 2. „Postupci nabave za osobe koje nisu obveznici zakona o javnoj nabavi“ definira sljedeće: NOJN pisanim putem obavještava sve subjekte koji su dostavili ponudu o odabranom ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude. [↑](#footnote-ref-6)
7. ili nacionalni identifikacijski broj prema zemlji sjedišta Ponuditelja, ako je primjenjivo [↑](#footnote-ref-7)
8. Ponude s rokom valjanosti kraćim od 60 dana neće biti uzete u razmatranje. Rok valjanosti ponude započinje sa posljednjim danom roka za dostavu ponuda. [↑](#footnote-ref-8)